khistorydata/jeongjo-sjw-relations huggingface dataset:
정조 15년
十二月二十三日辰時上御熙政堂藥房入診大臣守令邊將察訪入格儒生同爲入侍時藥房提調洪檍副提調洪明浩左議政蔡濟恭行左承旨李在學記事官李海淸假注書金履載記注官金良倜承膺祚檢校直閣徐榮輔醫官金光國李敏德李敬培李惟鑑綾州牧使尹耆東長湍府使李潤謨竹山府使趙文彦三和府使李普漢咸從府使白泳鎭韓山郡守丁志德南海縣監權就一固城縣令林懋遠藍浦縣監申昕橫城縣監趙雲衢新昌縣監趙明師安義縣監朴趾源延豊縣監金弘道新寧縣監李英胄德山縣監金直休稷山縣監李鳴運陽德縣監李潤吉楊口縣監李義度高山里僉使李秉道別堂僉使金坊車嶺僉使金鼎澤草芝僉使李應燁注文僉使朴潤蕃椒島僉使李東延吾叉浦僉使李華榮許沙僉使金聲九委曲僉使柳鎭垕加背梁萬戶韓興寅豆毛浦萬戶金性一鉢浦萬戶鄭弘曄南桃浦萬戶李宜鎭薺浦萬戶金擎夏金甲島萬戶李祥僑開雲浦萬戶金始喆天城萬戶方碩祿助羅浦萬戶裵世光幕嶺萬戶金鼎瑞所已萬戶李弘淵德浦萬戶劉寬澤濟物萬戶鄭光周在德萬戶金玉良造山萬戶朴東煥森森坡萬戶朴仁儉撫夷萬戶金春光長木浦別將林德弘舊所非別將崔天逵黃龍別將金敏重林土別將金弘哲長壽別將朴壽觀首陽別將申益文舊乫坡知權管李秉訥江口權管崔宗嶸梁永浦權管金起福四巖權管金成允廟洞權管金邦郁楸仇非權管金德臣良才察訪金應著平丘察訪朴煋銀溪察訪洪聖臣平陵察訪李持淳保安察呂龜周麒麟察訪蔡祉永入格儒生申龜朝蔡弘遠申光河以次進伏訖濟恭曰日間聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣濟恭曰日氣稍寒元子宮氣候若何上曰好在矣檍等曰昨日勞動之餘聖體不瑕有損醫官今旣待令使之入診何如上曰置之好矣上曰諸承旨入侍出榻敎賤臣承命出傳右承旨李敏采左副承旨申耆右副承旨沈晉賢同副承旨趙鎭宅以次進伏上命明浩呼新恩進退上敎濟恭曰卿子登科非但卿家之慶朝廷得人用是爲卿賀耳濟恭曰小臣本以寒門所叨見職已萬萬不稱夙宵兢惕若隕淵谷今此賤息之登科尤是千萬意慮之外思念國恩天高地厚而在臣私心益不勝憂懼之情殊不覺科慶之爲喜矣上曰丈夫愛少雖年少之人猶或不免況卿以耆老之年安得不喜乎濟恭曰若謂全然不以爲喜則誠近矯情而滿盈之懼先切于心自不覺喜短而憂長矣上命耆讀入格試券耆讀申光河試券上敎濟恭曰申光河科作卿其見之乎濟恭曰未及見之矣上曰昨日諸試官見其筆劃之荒拙皆欲置之落科而予則坐處稍遠雖未見其全篇讀券之際略聞上枝下枝三萬里白雲千載空宛委等句已知其有可觀故擢置第一矣耆讀弘遠試券上敎濟恭曰今番之科卿子理必爲之矣昨日見懸題下有一儒生甚白晳豐胖再三問之卽卿之子也畢竟爲壯元事若不偶矣耆讀龜朝試券上敎龜朝等曰已諭於昨日賜第傳敎中而大抵文風之委靡莫近日若也一時功令之文雖未必爲文風之損益而此亦漸不如古故昨日特爲盛擧俾有激勸之效而汝輩之作果不草草極庸嘉尙矣上敎榮輔曰今番兩次應製優等試券欲令外閣活字印出分給於榜下儒生爾其看檢印出二百餘件可也上命耆讀初次應製優等人試券耆讀諸試券訖上曰長陵參奉尹益烈入侍賤臣承命出傳益烈進前伏上曰汝於今番三次應製連爲壯元第二壯哉汝做表凡幾首乎益烈曰爲五百餘首矣上曰汝於應製入格凡幾番益烈曰今年頒餻應製居第二八月日次應製居第四其前廷試初試又一番入格矣上曰汝之今番大鳴卽汝發軔之初也汝雖從仕於蔭途毋廢舊業期於大闡可也上命濟恭率諸新恩先退上曰詣臺臺臣入侍出榻敎賤臣承命出傳與正言李明淵金達淳偕入上曰守令邊將察訪竝進前可也耆東進前奏職姓名上曰汝爲守令幾番乎耆東曰德山天安盈德富平與見職凡五次矣普漢進前奏職姓名上曰汝以何官出六乎普漢曰以武兼陞六矣上曰汝之家世豈宜如是沈滯今番特除意有在焉爾須約己奉公持鞭而歸毋孤特揀之意可也泳鎭進前奏職姓名上曰汝之向日擧措卽故爲生事者也時在廟中何以知一點二點乎然於近日寥寥之餘汝能執法爲可尙故有奬詡之敎而之邑以後則必以此爲戒毋敢爲無事生事之計各別操心可也直休進前奏職姓名上曰入仕以何官乎直休曰丙午年孝陵行幸時以承傳除參奉矣鳴運進前奏職姓名上曰以念舊之意特除是邑須殫竭於邑事毋孤此意可也諸守令邊將察訪皆以次進前各奏職姓名訖上命退守令邊將察訪以次退出上命臺臣傳啓明淵等移時趑趄未卽仰奏上曰入侍臺臣推考出榻敎明淵等曰今日値國忌齋日故以所懷仰達矣臣謂金甲島爲奴罪人克觀古今島爲奴罪克泰更令王府嚴鞫得情夬正王法宜矣措辭見上上曰不允明淵等曰臣謂爲奴罪人金壽賢河翼龍竝令王府設鞫得情夬正王法宜矣措辭見上上曰不允明淵等曰臣謂逆賊尙魯亟施孥戮之典宜矣措辭見上上曰不允明淵等曰臣等俱以無似驟叨臺職淸朝耳目何嘗近似而入侍有命倉卒登筵觸事生疣至有問備之命震悚罔措其何可一刻晏然於臺次乎請命遞斥臣等之職上曰勿辭敏采曰正言李明淵等一日再啓煩瀆退待之意敢啓上曰亦勿退待可也出擧條敏采曰大司諫金履翼昨日旣入闕中不爲肅謝直爲出去事甚未安推考警責何如上曰依爲之出擧條敏采曰持平沈達漢今日旣呈肅單不爲入來事體所在誠極未安推考警責何如上曰遞差可也出擧條上敎明淵等曰汝等以抄啓陞六新入臺地不可無風議之聳人者今日適値守令之入侍爾其糾察不堪任者一一論奏可也明淵曰固城縣令林懋遠進伏奏對之際多有失措之擧推考何如上曰依爲之出擧條明淵曰韓山郡守丁志德進退失措奏對顚錯恐難責之以字牧之任罷職何如上曰依之出擧條明淵橫城縣監趙雲衢進伏之際擧措駭怪卽此一事憒劣可知如此之人恐難責之以百里之任罷職何如上曰依爲之出擧條明淵曰陽德縣監李潤吉奏對旣欠料量擧措亦甚憒憒本邑數遞之餘又方設賑云如此生手難責蘇救之政改差何如上曰依爲之出擧條明淵曰麒麟察訪蔡趾永俯詢之下奏對駭然推考何如上曰依爲之出擧條上敎明淵等曰汝等初登臺省予方思聞昌言而今則倉卒登筵雖未可敷奏古人亦有居諫官百日未有一言而貽辱臺之譏汝等之職姑未可遞改須退思嘉猷後日登對各有陳達可也命退諸臣以次退出
정조 15년
辛亥十二月二十三日四更上詣仁政殿親臨受誓戒入侍時行都承旨洪明浩行左承旨李在學右承旨李敏采左副承旨申耆右副承旨李思祚同副承旨趙鎭宅檢校直閣李晩秀記事官李海淸假注書鄭尙愚記注官金良倜承膺祚以次侍立上具遠遊冠絳紗袍乘輿出協陽由肅章門詣仁政殿月臺降輿就版位南向近侍跪進圭上執圭引儀唱在位百官行四拜禮諸臣行禮訖讀誓文官吏曹判書吳載純陞階讀誓文訖上曰差祭諸執事皆進前可也諸執事以次進前上曰誓戒時差祭侍從之以朝服參班纔有飭敎而今日差祭侍從多不着朝服極爲駭然祭監監察亦不呈課尤爲可駭命書駕前下敎曰當該執事竝拿處又命書駕前下敎曰祭監監察爲先拿處上敎諸執事曰爾等勿以日寒少忽齋沐等節各別虔誠可也乘輿出仁政門由協陽門還內諸臣以次退出
정조 15년
行都承旨洪明浩坐直行左承旨李在學坐右承旨李敏采坐左副承旨申耆坐直右副承旨李思祚坐同副承旨趙鎭宅坐注書李海淸病一員未差假注書金履載仕直鄭尙愚仕事變假注書任㸁仕
정조 15년
申耆啓曰禁衛營將官來言今日本營軍兵日次私習云矣敢啓傳曰允
정조 15년
申耆啓曰御營廳將官來言今日本廳軍兵日次私習云矣敢啓傳曰允
정조 15년
申耆啓曰來二十五日朝參日次矣敢稟傳曰停
정조 15년
申耆啓曰明日次對兩司當爲進參除在外外未肅拜呈告人員竝待開門牌招何如傳曰允
정조 15년
趙鎭宅啓曰今此皇曆京畿監營二件一件營上一件勅使所經邑分上黃海監營二件一件營上一件勅使所經邑分上平安監營四件一件營上三件勅使所經邑分上開城府江華府江原監營忠淸監營全羅監營慶尙監營咸鏡監營各一件營上事自本院依例成有旨下送京各司應爲頒賜二十三件亦爲依前頒給之意敢啓傳曰知道
정조 15년
刑曹參議前望單子入之沈晉賢落點
정조 15년
傳于申耆曰旣有蘇弊後內移之命渠之上疏後廟堂回啓該道狀啓足爲自此快可蘇弊之資牛峴僉使柳文養令該曹口傳內移其代以訓鍊院掌務官積仕承傳中差送使之各別釐弊
정조 15년
兵曹口傳政事以李壽鳳爲牛峴僉使柳文養爲僉知
정조 15년
傳于申耆曰除歲在卽下番軍聞是忠淸道軍明日放軍則歲前足可還歸本土與父母妻子共飽餠羹明日試射放除之依例各給回糧木明日內越送京江後草記事分付禁御兩營
정조 15년
以慶尙監司鄭大容啓本應資老人職姓名年歲開坐事傳于李在學曰下批待歲後卽爲開政其中過百歲老人依近例加給歲饌事令廟堂行會諸道
정조 15년
以忠淸監司朴宗岳啓本經學卓異人宋煥德年歲行誼居住開坐事傳于李在學曰求千里良驥者死馬之骨猶不惜千金大抵豪傑之士固不待文王而興中人以下無非勸以後起奬以後聳士生斯世童習白紛者豈特志在溫飽而恥於自沽嫌其自媒韞經術文章做不得在山裏咬菜根只恁麽空老底誠幾輩予則曰莫不在於朝廷作成之誠與不誠今次諸道薦進之人未必皆是大儒傑士而其所讀者經傳之文所知者程朱之說其視膠汨於佔耽溺於功令者流不但遠莫甚又況比之於邪逕雜學其爲陽之於陰中原之於夷狄果如何哉朝廷之眷眷於搜羅豈可曰迂也哉湖南別薦旣命當日收用況本道是士夫之鄕也此薦又儒先之裔也令該曹參奉中登科人作窠今日內口傳擬入與湖南別薦人卽爲上來仍令入侍方書之際聞珍山倅去就之來奏者見職雖難强赴開春後必欲登程登筵爲計云旣知其欲出則何必强所不强迫令赴任珍山縣監宋煥箕改差其代以有地望人口傳各別擇差下送京畿別薦敎官李城輔聞已下鄕申飭該道一兩日內給馬上送以此傳敎令該曹卽爲知委三道道臣處
정조 15년
吏曹口傳政事以宋煥德爲毅陵參奉以宋時淵爲珍山縣監
정조 15년
以忠淸監司朴宗岳狀啓公州等七邑麥秋前勿爲遷轉洪州留置穀物特許劃給竝令廟堂該曹稟處事傳于申耆曰公州等七邑守令仍任事依狀請施行亦令銓曹依近日筵敎先自御覽案名邊懸註以爲常目之地穀物事依施而雜物作錢亦何必上送該曹一體添補於賙救之需事回諭七邑守令中有不堪任者來頭繡行若現發當待麥秋處分其前隨處察飭使不能者能能者益能豈非卿之責乎自今至來牟降康之日無非宵旰不能弛心之時卿在承流之地雖欲跬步放忽得乎明聽予申複之諭更須惕念事亦爲回諭
정조 15년
洪明浩以弘文館言啓曰本館下番無他推移之員不得已以上番姑降入直之意敢啓傳曰允
정조 15년
申耆以備邊司言啓曰卽見黃海監司李敬一水使李禹鉉狀啓謄報則以爲長淵白領鎭漂到漢人十八名考其票文見其問情則果是山東省登州府榮城縣商船之漂流者而願從水路還歸云矣捧手票後從水路卽爲發送而越海糧及柴油依前例從厚題給船隻修葺之物亦卽措給以示朝家優恤之意待其還送狀聞之來令槐院撰出咨文別定禁軍騎撥下送于灣府使之入送鳳城何如傳曰允
정조 15년
申耆以兵曹言啓曰今十二月三十日大駕詣社稷齋宿來正月初一日祈穀大祭親行時以何營軍兵隨駕何營軍兵留陣而禁軍及馬步軍以幾番幾哨磨鍊乎敢稟傳曰除夕出宮元朝行祀當過歲於齋所爲民祈豐雖有此親行之擧而軍兵則皆令在家休息爲可內外營入直馬步軍各留營直若干名訓將只率各營入直標下軍都領隨駕禁軍入直四十人隨駕挾輦軍百名以禁衛鄕軍權屬訓局爲之槍劍軍三十名亦以禁衛鄕軍令該大將抄擇爲之兩營留陣斥堠伏兵及屬衛軍官有廳軍推牌軍等竝置之屛門把守將校軍士亦爲除之馬軍着甲冑安徐事分付伊日設有行陣間犯科切勿用棍事預爲知委可也
정조 15년
申耆以壯勇營言啓曰本營諸將官自今年正月至十二月射講居首人別單書入之意敢啓傳曰知道
정조 15년
李敏采以刑曹言啓曰因殺獄罪人呂士玉等獄事稟處草記批旨內換定正犯者諸堂僉議也今卿云云卽卿一己之見也其在從衆之道不可遽然決折待他堂新除之時亦令出意見嚴刑得情仍具意見草記可也事命下矣蓋此獄實因非不明的詞證亦云具備而第自初疑晦終未歸一者卽呂士玉朴東春之首從區別也若以形跡觀之則東春似不免正犯之目而苟以詞證歸重則士玉實難逭償命之誅蓋原初起鬧與珍郁相鬪者東春也追後生怯以藥物救療者東春也請來士玉跡涉造意暗囑三金計出掩跡又況兩度檢狀無辭納款則東春之爲此獄正犯夫誰曰不可而第以詞證論之士玉所犯比東春尤爲緊重方珍郁醉鬨之時卽士玉乘憤之初而先入猛踢金世得之執贓也先踢右腹趙旕乭之立證也兼以申女之同辭遂致三證之成案節節相沕於右肋致命之痕損則卽此一款實爲士玉之斷案大抵殺獄肯綮不過曰實因詞證而旣曰猛踢又曰先踢實因旣如彼暗合詞證又如是相符若曰諸證之不足信則已如其不然則士玉之爲正犯更無可論至於東春則世得雖曰繼踢旣云繼踢則其非首犯可知而若乃申召史追入持杖之供趙旕乭後來打腿之招三人異辭言言相左非特東春首犯之證終不的確竝與追後一踢之說亦難取信則兩檢之承款雖曰緊重而會推之變辭亦近首實且況詞證諸招其首犯實跡不歸朴而歸呂則正犯二字歸之於士玉而無疑矣假使東春初不變辭今此緊證三人一辭歸罪於士玉則其可以東春之徑自承款仍驅償命之律而反置士玉於次犯之科哉苟欲求疑於無疑之地則士玉未來之前東春之獨踢與否最爲難明而第珍郁醉鬧之際終始看屋者卽士玉之母爲東春妻母者也東春若有獨先毆踢之事方士玉爲元犯之時以其母鳴子冤之心何無一言之立證耶子婿雖曰無間渠是下賤則人盡壻也子一而已矣豈可一任東春之諉罪而立視其子之就死乎至於金世得踢左腹之供渠旣以左邊之無痕而自服其誤見者斤采三四踢之說終疑其私和之挾雜則不可謂公案以此以彼東春所坐殆近皮膜而士玉手犯莫非緊關驚聽妹夫之告急欲禁母室之酗鬧乘其初至之銳氣不覺足勢之太重其心非出於必殺其跡於自歸於首犯雖欲以蹵壁洩憤等說游辭發明而乘憤突入志在毆打則不踢人而踢璧論以事情全不近理卽此一言眞贓益露且於今番訊覈時審其狀貌則東春至愚而鈍士玉似奸而猛其氣勢之緩急毆踢之緊歇足可推知以臣愚見士玉當爲元犯東春當爲干犯而東春所犯比士玉只爭一毫恐不可輕議其酌處一體嚴刑得情何如傳曰允
정조 15년
傳于洪明浩曰同副承旨入侍
정조 15년
行都承旨洪明浩坐直行左承旨李祖承未肅拜右承旨李敏采坐左副承旨申耆坐直右副承旨李思祚坐同副承旨趙鎭宅坐注書李海淸病一員未差假注書金履載仕鄭尙愚仕直事變假注書任㸁仕
정조 15년
藥房提調洪檍副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 15년
趙鎭宅啓曰延祥詩製述人旣已抄啓矣弘文提學李秉模待明朝牌招出韻科次何如傳曰允趙鎭宅啓曰延祥詩製述人中時無職名人令該曹口傳付軍職何如傳曰允
정조 15년
傳于申耆曰大臣備局堂上引見傳于李敏采曰右承旨入侍
정조 15년
傳于申耆曰紀綱二字不但用於我國在交隣尤豈可示人不嚴乎今番漂人領付申飭何如則自弘濟院送赴海西也到金川地方畿邑差員則不必付於海西差員海西差員未及待令使漂人無端淹留於金川地一日云豈有如許紀綱貽笑莫甚朝筵大臣雖請道臣推考更思推考輕矣竝施越俸一等兩道差員初命拿處而又思之未及待令者容有可恕至於徑還之罪誠該然京畿差員先罷後拿雖以地方官言之渠在該邑但當一邊報營一邊領去焉敢越視秦瘠乎該郡守趙祥逵亦爲先罷後拿自政院別給馬牌宣傳官一員騎撥下送追至漂人所到處點檢行裝押領至灣上照數交付於灣尹後復命若有沿路不謹處先令狀聞事嚴飭下送
정조 15년
傳于申耆曰禁府刑曹輕囚皆令放送
정조 15년
傳于李祖承曰同義禁未差之代前望單子入之待下批牌招開坐旣有輕囚放釋之命置對兩重臣今日內捧供以爲今日內決放之地同義禁前望單子入之李洪載落點
정조 15년
吏曹口傳政事監察金得範造紙別提金樂海監察李福休兵曹佐郞金晦彬監察金載一禮曹佐郞黃載實以上相換
정조 15년
傳于李祖承曰親政時一度後卽入小次畢度後出御爲生疎之銓長曲施庇覆則爲銓長者乃反藉此破壞金石之格式致煩飭敎則無一言引義諸堂之失惟均況以次堂袖手不爲提醒於政席亦甚未安至如問政一事吏曹亞三堂出牌在當日則此一款容有可恕都政時吏曹參政堂上遞差兵曹諸堂罷職伊日新除參判遞差
정조 15년
申耆以備邊司言啓曰吏曹參判參議今當差出而前望中無故之人各有二人以二望擬入之意敢啓傳曰知道
정조 15년
備邊司薦望以李在學爲吏曹參判曺允大爲吏曹參議有政吏批參判李在學參議曺允大進行都承旨洪明浩進以金文淳爲吏曹判書李秉模爲兵曹判書李祖承爲承旨黃昇源爲大司憲李喆模爲大司諫李永穆爲司諫洪秀晩爲持平金熙采爲副修撰姜忱爲司成洪聖淵爲兵曹參判沈煥之爲兵曹參議金文淳爲惠民提調李素爲司宰僉正李亨正爲掌樂主簿李勉基爲金川郡守李㝡源爲積城縣監韓光會爲判義禁李秉模爲弘文提學兵批判書參判參議未差參知尹東晩進副承旨申耆進副司直朴祐源李洪載李集斗沈煥之尹履相沈達漢竝單付
정조 15년
申耆啓曰新除授兵曹判書李秉模卽爲牌招傳授命召何如傳曰允
정조 15년
申耆啓曰兵曹判書李秉模牌不進推考傳旨今方捧入而命召傳授一時爲急更卽牌招何如傳曰允
정조 15년
申耆啓曰兵曹判書李秉模再牌不進推考傳旨今方捧入而命召傳授一時爲急如是違牌事甚未安所當更請牌招而係是一日三牌何以爲之敢稟傳曰更爲牌招
정조 15년
傳于申耆曰訓鍊大將推考
정조 15년
洪明浩以內醫院都提調提調意啓曰莫重進上童便不謹監封當該掌務官爲先汰去其罪狀令攸司從重科治等不勝惶恐之意敢啓傳曰知道都提調外卿等從重推考掌務官則科治分揀只該掌汰去可也
정조 15년
趙鎭宅以弘文館言啓曰本館上番校理尹光普以訓鍊都監從事官今日本營價布捧上坐起時晝仕出去之意敢啓傳曰知道
정조 15년
洪明浩以吏批言啓曰弘文提學今當差出而前望中無故之人只有二人以二望擬入之意敢啓傳曰知道
정조 15년
申耆以司僕寺一二提調意啓曰各牧場馬畜産多寡牧養數爻別單書入之意敢啓傳曰知道申耆訓鍊都監言啓曰因禁衛營草記弘化門移直銅龍門軍五十名待標信還入本處之意敢啓傳曰知道
정조 15년
申耆以訓鍊都監言啓曰卽伏聞口傳下敎有年終放砲習放事軍卒入稟之擧矣揆以事面萬萬驚駭該大將不能嚴飭檢束之失不可無罪大將趙心泰施以罷職之典恐不可已至於習放旣以原定日字草記蒙允軍卒已聚依前例請來史官擧行何如傳曰允該將臣推考可也
정조 15년
申耆以壯勇營言啓曰本營將校各技年終都計劃居首人別單書入之意敢啓傳曰知道
정조 15년
申耆以守禦廳言啓曰本廳諸將官自今年正月至十二月射講居首人依例別單書入之意敢啓傳曰知道
정조 15년
申耆以摠戎廳言啓曰本廳諸將官辛亥年射講居首依例別單書入之意敢啓傳曰知道
정조 15년
申耆以禁衛營言啓曰來壬子正月當五番左部右司屬忠淸道五哨軍兵逢點實數六百五十二名已爲點閱整齊與外各處入直將官軍兵等今日替代而弘化門則與訓鍊都監入直軍待標信替代之意敢啓傳曰知道
정조 15년
申耆以禁衛營言啓曰依傳敎舊番軍等處回糧木分給定將校越送京江之意敢啓傳曰知道
정조 15년
申耆以御營廳言啓曰本廳來壬子正二月兩朔應十二番中部左司屬全羅右道五哨軍兵六百五十二名已爲逢點整齊與外各營入直軍兵今日替代後舊番軍等處回糧木分給定將校卽爲越送京江之意敢啓傳曰知道
정조 15년
李敏采以刑曹言啓曰依下敎房子內人德惠全羅道珍島郡金甲島愛賓全羅道興陽縣蛇渡竝島配安德文咸鏡道慶興府金義人平安道碧潼郡竝邊遠定配一體押送而到配卽時令各其配所道臣捉致營門嚴刑一次後仍送配所事分付之意敢啓傳曰知道
정조 15년
李敏采以刑曹言啓曰輕囚放送事命下矣典獄署所囚罪人中傳敎罪人一名逆賊緣坐罪人一名殺獄罪人二名殺獄干犯罪人一名皆是重囚而此外無輕囚之意敢啓傳曰知道
정조 15년
李敏采以義禁府言啓曰前吏曹判書吳載純前兵曹判書徐浩修推考事傳旨啓下矣徐浩修今方待命卽爲拿囚而吳載純曾經文衡時任閣臣勿爲拿囚載在大典通編留待待命所開坐後捧供之意敢啓傳曰知道
정조 15년
李敏采以義禁府言啓曰禁府刑曹輕囚皆令放送事命下矣時囚罪人朴宗來張錫胤尹魯東姜世揆李儀亨李潞秀等竝放送之意敢啓傳曰知道
정조 15년
李敏采以義禁府言啓曰仁川郡充軍罪人任屹放送事承傳啓下矣任屹放送事分付該道道臣之意敢啓傳曰知道
정조 15년
申耆以義禁府言啓曰吳載純旣已捧供依例出送待命所之意敢啓傳曰知道
정조 15년
禁府照目前吏曹判書吳載純前兵曹判書徐浩修矣原情云云傳旨內辭緣惶恐遲晩各杖一百收贖告身盡行追奪私罪奉敎莫嚴者政格而莫愼者筵體是去乙欲不問政則不問政欲自外書望筒則自外書望筒一事二事皆欲行其所無事何事不得窮心志之所欲乎此兩重臣段以其情較其跡或坐於遲鈍或由於疎妄而若使此路一開任其滋蔓誠有霜將氷而豕將突之慮焉大抵爲人臣者位愈高而心愈卑職愈親而志愈敬然後身保而家保近來之人反是向用稍過則干冒多端其能自拔於這臼者幾希此皆朝乏讀書宰相而然其爲寒心固非目下本事而已如兩重臣之素稱虛閑者不畏愼若此況旀不遲不鈍不疎不妄者之弊又當如何以今粉飾之俗耳目之地不聾則啞予亦任之而不言所謂時事孰能收拾乎然崇秩重臣之旣罷且拿係是重典別無加於此之律爲先付過放送使此重臣與外此諸臣少知國有紀綱爲良如敎
정조 15년
行都承旨洪明浩坐直左承旨未差右承旨李敏采坐左副承旨申耆坐右副承旨李思祚坐直同副承旨趙鎭宅坐注書李海淸病一員未差假注書金履載仕直鄭尙愚仕事變假注書任㸁仕
정조 15년
洪明浩啓曰大司憲黃昇源未肅拜執義尹序東掌令韓光植持平李德鉉引避退待掌令金寅燮在外持平洪秀晩未署經監察茶時之意敢啓傳曰知道
정조 15년
傳于洪明浩曰左承旨聞有實病許遞
정조 15년
傳于趙鎭宅曰各陵名日祭享官擇差飭敎何如而今日塡差多不致意當該堂上爲先從重推考下吏定配次令攸司爲先嚴囚更令塡差以入此後各陵祭享差祭乏人之時贊謁者以陵官中出番人通融塡差至於典祀官兼大祝所宜自別另飭該曹勿看通淸與否惟人是擇典祀官雖擇差太常祭物封進時若不十分致精其弊當依舊提調進去監封事定式以此傳敎載之本院故事及吏禮曹太常謄錄莫敢違越
정조 15년
吏曹口傳政事懿陵參奉宋煥德監役宋彙敏相換
정조 15년
李思祚啓曰今日長陵參奉尹益烈有監役相換之命入侍承旨以下敎分付吏曹而該曹誤以懿陵參奉宋煥德相換啓下因下敎擧行之事如是做錯極爲駭然臣等之矇然捧入不勝惶悚而原望筒改付標以入當該政官推考何如傳曰允祭享不遠湖中人勢難及期上來宋煥德仍令敎官中相換可也
정조 15년
趙鎭宅啓曰吏曹郞廳來言承旨有闕政事取稟傳曰當日爲之
정조 15년
以政官牌招啓辭傳于洪明浩曰允誓戒已過肄儀在明豈可不點下於宿趼忽稱身病至請牌招若以向來處分爲引義則依大臣例傳敎還收然後可以出仕乎冢宰重任去就雖曰不輕前下飭敎卽爲所重則此而至今往來於心中不知以本事引義之反壞處義且關分義今日國綱吏判欲漫漶乎近來廷臣無嚴之習日甚月盛小官若此重臣若此若此不已爲若此之人當勘無論有罪勿問乎禮使臣隣自禮使臣隣審幾愼微自審幾愼微此啓辭自政院洗草判堂如有實病雖亞三堂入來開政以除酬應之煩可也
정조 15년
趙鎭宅以禮曹言啓曰卽接齊陵令英陵令所報則本陵正朝祭享受香在於今二十八日而齊陵參奉高時良時在全羅道昌平地英陵參奉金壽祖時在全羅道長城地令今方入直受香無人云在外參奉竝今姑改差其代卽令該曹口傳差出以爲受香進去之地何如傳曰催促上來今日政爲先相換可也
정조 15년
有政吏批判書金文淳參判李在學參議曺允大承旨李敏采進以李洪載爲禮曹參判金頣柱爲知春秋李秉模爲掌樂提調趙鼎鎭爲典醫提調徐謙淳爲宗簿直長洪聖淵爲軍器提調齊陵參奉高時良思陵參奉鄭運耆相換英陵參奉金壽祖康陵參奉鄭冕綏相換養賢庫直長單金乃默兼春秋單朴大良兵批判書李秉模參判洪聖淵進參議尹東晩入直參知沈煥之病承旨申耆進以李得臣爲副摠管黃翼振爲五衛將尹範益爲宣傳官同知單金德尙僉知二單李長春朴廷吉副護軍李懋副司直李祖承副司果張東源竝單付吏曹口傳政事長陵參奉尹益烈監役宋彙敏相換
정조 15년
以京畿監司徐鼎修啓本楊州年滿百歲未經實職人姓名開錄事傳于趙鎭宅曰年過百歲至今獨漏是豈優老尊年之意乎特授崇政階仍令該曹樞銜口傳擬入
정조 15년
吏曹口傳政事資憲李淡今加崇政加資事承傳
정조 15년
兵曹口傳政事以李淡爲同知
정조 15년
以京畿監司徐鼎修狀啓廣州良人孫聖新上言査實馳啓事傳于李敏采曰道啓如此此外事情商量可以稟處則草記稟處事言于大臣
정조 15년
以江華留守柳戇狀啓今年還分各穀未捧米太萬無準捧事傳于李義鳳曰年分事目判付旣有朝令惟民勢是視其停其捧從便闊狹事卽爲回諭
정조 15년
以平安監司洪良浩狀啓鐵山幼學李亨馥妻鄭氏雙胎生二男二女事傳于趙鎭宅曰一胎三生亦云稀異況二男二女之一胎順生乎卿其原式外別給穀物仍令邑倅看同渠所産覓乳哺之給米餉之之意回諭
정조 15년
趙鎭宅以禮曹言啓曰以臣浩修行副司直臣李敏輔聯名上疏所請問議事依施事批下矣發遣郞廳問議于時原任大臣館閣諸臣則議政府左議政蔡濟恭以爲臣本固陋於樂學未之窺斑何敢不知爲知之以犯聖人之戒乎第以樂院兩提擧疏語觀之樂成之曰六曰八曰九蓋天神地祇人神之各有攸主而然也成之爲九旣屬人神則宮享之用以九成似爲允當然此不過瞽而借明於人聾而借聽於人不敢質言於其間伏惟上裁云領中樞府事徐命善領敦寧府事洪樂性行判中樞府事李福源俱病不獻議內閣提學兼弘文館提學吳載純以爲臣謹按祀享樂成之數或多或寡皆有意義則不可不致愼而樂院提擧聯名之疏陳論旣明考據且詳宮享樂成之當用九數恐無容更議如臣蔑學昧識豈有異見於其間乎伏惟上裁云檢校內閣直閣李晩秀以爲樂之隆殺在於舞佾恐不在於成數尊莫尊於享天而樂成之以六不以九則可知其自有意義非以成數差等也重臣執藝之言儘有援据而閟宮享樂事體至重以臣謏陋不敢臆對伏惟上裁云內閣直閣徐榮輔以爲樂成之數或六或八或九必有意義而周官以來相因而莫改其不可以有所損益可知也執藝之疏博有引据如臣蒙陋敢有異見伏惟上裁云檢校內閣待敎沈象奎以爲樂制成數或六或八或九之分屬於天地人卽周禮大司樂分樂而序之以祭以享之祀之禮而蓋以易感難格之不齊爲之序次非謂九敬於八六人豐於天地也其義甚微有不可苟然損益樂官建請引經稽禮陳論詳核閟宮享儀至爲敬重樂成用九恐無容更議如臣蒙昧豈有異見伏惟上裁云原任弘文館提學李命植以爲臣於律呂之學曾所昧昧今於詢問之下强所不知何敢議到而第伏見兩重臣疏陳皆有依據類非摸揣之言尤豈可更容他見伏惟上裁云原任弘文館提學內閣直提學李秉模以爲樂成之或六或八或九誠以天地人所享之各有其義而精微奧妙循其自然之理不可以隆殺論也不可以佾數比也樂官所引條辨縷析如臣愚昧亦可曉然於九成之爲義今於詢問之下敢容他議伏惟上裁云原任內閣直提學朴祐源以爲樂之九變九成蓋取諸金之數九也從子至申各因其陰陽之數于以用之於廟而人神享之制禮作樂之義誠至矣盡矣今此樂官所請允合典禮如臣愚昧敢容他議伏惟上裁云原任內閣直閣鄭東浚以爲律呂之作其義微妙有非如臣謏見所可窺測而享人神樂成之不六不八必以九數重臣疏論引古證今儘有依據詢問之下臣無容更議伏惟上裁云原任內閣直閣尹行任以爲以臣謏聞淺識其於律呂聲音之理尤所昧昧而第伏念莫尊於天而享以六成莫近於地而享以八成則樂之等威固不在成數之多少而或六或八或九之分屬於天地人證諸周官之鄭注賈疏厥有微義不可損益今於俯詢之下豈容異議伏惟上裁云矣時原任大臣及時原任館閣諸臣之議如此上裁何如傳曰諸說誠然而更待下敎可也
정조 15년
洪明浩以承文院言啓曰本院吏文學官韓在中陞六代將仕郞李圭延差下付軍職冠帶常仕何如傳曰允
정조 15년
申耆以兵曹言啓曰今此禁軍入直減額之擧寔出於軫念番次之盛意而弊瘼矯救之命又如是丁寧懇惻此不但於渠輩實爲莫大之惠在臣等尤當竭心對揚故臣謹與別將臣趙圭鎭採問軍政爛加商確則實無大段爲弊之端只有五條可救之策蓋其都城八門守直將例以禁軍二人輪番軍卒則字內營門定送故將卒各異管束疎虞且八門之每番二人不無偏苦之歎此後則禁軍一人依前輸番一人自分授營門差送將校則擧行之際自無疎忽之患在禁旅似爲祛弊之一端而至於四大正門符驗體重營校外一人以護軍仍置實爲兩便禁軍自是祿官而每朔受祿時該倉視若歇後以麤米苟充上下以致衆情之抑鬱此後必爲精擇頒給俾存祿官之體貌而若有如前慢忽之事則該倉官自本曹草記論勘之意嚴明申飭近來禁軍雖不如古名係宿衛又是祿官則與他軍兵尤爲逈別而或有事關法司則無論巨細輕重先自推治從後進來已是渠輩積抱羞恥呼冤不已者而揆以事體亦不當如是此後則使之先爲關由本曹自本曹量其不可不推治者始許移送事永爲定式官馬之法分養馬上來後禁軍先執馬軍循次受去卽是古例而間又變改有此禁軍與馬軍相間受去之法故軍馬之不成貌樣致斃之前後相續專由於此此後隨其上來禁軍先執一遵舊規預差禁軍春夏秋三等陞付祿窠一依實差例皆當以矢數施行而夏等則謂以仕等正領偏受高等者事甚斑駁且無試取之義從今以後永罷仕等謬規一從矢數付祿實爲得當故就議廟堂商確諸將臣則大臣將臣之意皆以爲便好而其中城門守直一款摠戎使李柱國訓鍊大將趙心泰以爲禁軍二人之輪番行之旣久亦有所重恐難變改云而臣意則一禁軍一營校分差守直則守直之數旣無減而管束之節反有勝焉似不必以此爲拘而有所持難竝依此施行恐合事宜而事係變通救弊諸條論列以聞之意敢啓傳曰知道草記之尙今留中欲更求此外蘇弊之端而歲翻不遠豈可踰歲乎五條中城中守直將官事諸議參差姑置之亦可更思先朝特命三營分授字內則守門之三營與本兵分掌有何不可乎後日次對時稟處頒祿事進來事官馬事嚴飭俾有實效而若或有名無實依舊因循這卽草記付祿事亦爲依施可也
정조 15년
申耆以兵曹言啓曰宣薦內禁衛額外內禁衛年三十七歲以下騎芻三次趁臘旬後試取事已有成命而旬後則以元取才相値尙未擧行以今二十七日臣與別將臣李明運眼同試取於南別營之意敢啓傳曰知道
정조 15년
申耆以兵曹言啓曰依下敎薄衣禁軍金光遇朴漢弼等處各木綿一匹去核二斤題給敦化門軍士徐卜祿金虎門軍士金尙叔李者斤阿只丹鳳門軍土金成玉李時男永肅門傳漏軍士金三福金貴才中日閣傳漏軍士元太丁景秋門軍士金分男全貴才等旣着襦衣故各去核二斤題給之意敢啓傳曰知道
정조 15년
申耆以都摠府言啓曰都摠管具庠以工曹判書祭器看品事本曹晝仕出去之意敢啓傳曰知道
정조 15년
申耆以訓鍊都監言啓曰依下敎永肅門入直局出身鄭光國鄭泰興等處各木綿一疋去核二斤考例分給之意敢啓傳曰知道
정조 15년
申耆以壯勇營言啓曰本營鄕武士試射時鳥銃沒技人別單書入之意敢啓傳曰知道
정조 15년
申耆以禁衛營言啓曰來壬子三月當五番左部後司屬忠淸道五哨軍兵來二月二十五日京中逢點依例準二朔立番之意本道監兵使處預爲知委何如傳曰允
정조 15년
申耆以御營廳言啓曰本廳千摠李漸運身病甚重勢難察任改差何如傳曰允
정조 15년
申耆以御營廳言啓曰本營來壬子三月四月兩朔應立中部中司屬全羅右道二哨忠淸右道三哨合五哨軍兵二月二十五日京中逢點三月初一日與左司軍兵當爲替代立番趁期調送事本道監兵使處依前知會之意敢啓傳曰知道
정조 15년
兵曹判書李秉模疏曰伏以臣辜負國恩自䧟重戾嶺海斧鉞是期是俟而聖恩如海罪止譴削屛伏郊次惶隕感結曾未幾何恩敍遽降奉閣銜而重入脩門忝試役而昵侍耿光中心怳惚如在夢寐此豈臣始望攸及哉臣方含恩訟愆誠不知圖報之所不意本兵新命忽隕自天夫以無故之人擧是職而加之苟非其人則尙且却顧而逡巡況如臣本無寸長徒積罪戾之蹤乎臣之前後所被洪造顧視同朝無與爲比臣雖不肖豈不欲奔走殫竭求所以仰答萬一而非分之職每一兜攬過福之災隨如影響一僨再僨無往非罪向使臣若能懇扣辭避非其任不就則初豈有上誤重務下速自孼之理哉顧今所叨視前所歷尤不啻萬萬緊重而臣乃嚴畏貪戀抗顔冒膺則不識羞恥之譏猶屬餘事重䧟僨敗之誅理所必至是豈所以仰承終始之恩造也哉若乃鞱靲之全昧鑑衡之素乏卽辭本兵者備例之語而臣不敢張皇爲辭惟此本末惟此衷曲庶或慈覆之所臨燭也召牌荐臨受符體重雖不得不唐突一肅仍因蹲據終有所不敢冒入文字仰瀆崇嚴伏乞聖明曲賜矜隣將臣職名亟許鐫改以卒生成之澤千萬至祝
정조 15년
以兵曹判書李秉模上疏傳于趙鎭宅曰中權新除專由承乏揆以分義焉敢張皇覶縷乎在重臣目下道理旣往之愆尤雖不必長留在胸中而縕繹事事以往事看作他山之石庶免僨誤循例辭巽近於飾外原疏還給
정조 15년
備邊司義州府尹薦望林濟遠李義鳳申耆
정조 15년
辛亥十二月二十六日辰時上御重熙堂同副承旨入侍檢校直閣追後入侍時同副承旨趙鎭宅檢校直閣徐榮輔假注書鄭尙愚記注官金良倜承膺祚以次進伏訖上命讀公事書判付訖上曰入格儒生待令乎鎭宅曰待令矣上曰使之入侍可也賤臣承命出與申龜朝蔡弘遠尹益烈偕入進伏上曰今番應製卽盛擧故優等試券命芸館印出爾等看檢校正可也榮輔曰於儒生恩榮極矣多士聞此必當聳勸矣命退諸臣以次退出
정조 15년
行都承旨洪明浩坐直左承旨李敏采坐右承旨李義鳳坐左副承旨申耆坐右副承旨李思祚坐同副承旨趙鎭宅坐直注書李海淸病一員未差假注書金履載仕直鄭尙愚仕事變假注書任㸁仕
정조 15년
洪明浩啓曰大司憲黃昇源未肅拜執義尹序東持平李德鉉肄儀進掌令金寅燮在外掌令韓光植呈辭持平洪秀晩未署經監察茶時之意敢啓傳曰知道
정조 15년
趙鎭宅啓曰來初一日輪對日次而正朝相値頉稟之意敢啓傳曰知道
정조 15년
趙鎭宅啓曰來初一日社稷祈穀大祭親祭祭文當爲製進弘文提學李秉模待明朝牌招何如傳曰允
정조 15년
趙鎭宅啓曰判義禁韓光會除拜後過三日不爲出肅依定式推考警責仍卽牌招察任何如傳曰允
정조 15년
申耆啓曰臣以議政府社稷祈穀大祭肄儀進去下直之意敢啓傳曰知道
정조 15년
傳于李義鳳曰右承旨入侍
정조 15년
傳于趙鎭宅曰近有抄選之命而銓曹眩於擧行云以經筵官抄選爲之大臣吏曹堂上會于賓廳抄啓依通編所載先朝受敎爲之事分付
정조 15년
趙鎭宅啓曰吏曹郞廳來言承旨有闕政事取稟傳曰肄儀後爲之
정조 15년
有政吏批判書金文淳進參判李在學奉常寺祭物監封進參議曺允大待勘承旨李敏采進以徐榮輔爲承旨李命植爲觀象監提調洪明浩爲掌苑署提調洪檍爲瓦署提調任光白爲濟用奉事宗簿直長徐謙淳司饔直長趙鎭寧相換兵批判書李秉模病參判洪聖淵未肅拜參議沈煥之病參知尹東晩入直進承旨申耆進副司正閔喆李成德副司勇李圭延竝單付
정조 15년
傳于申耆曰大臣之職以人事君則近日廟薦何其太與宵旰爲民邑眷眷苦心若有間然乎居留雖曰閑局衆瘼蝟集不欲差送剛壯之人至於廣尹望過年限者則雖有特敎不擬及其改望反以七十老人首擬而今此灣尹薦擬又何不能另擇月城滿瓜屬耳已有非此莫可之嫌副擬終是文士闊於剸理末擬亦不過篤老侍下然則首擬非單望而何予於左相若見其不是處不卽提警甚非無間無隱之義若在他大臣揆以朝體豈可如是下敎乎義州府尹望筒必以蘇弊廉財者拔例擇擬莫曰廟薦異於政望無一言汲汲冒赴萬萬礙眼乃兄非不念公體自公體其在養廉之政決不可仍置廣州府尹鄭益祚改差其代令廟堂卽爲議薦體統紀綱邊事申飭何等截嚴則近來笩薦之無一人爲之者寧有如許事面自今薦嚴飭食前內一竝薦擧雖一人不爲該房取來薦記當該備堂爲先罷職仍下義禁府推考
정조 15년
備邊司薦望以李祖承爲義州府尹沈晉賢爲廣州府尹
정조 15년
吏曹口傳政事懿陵參奉宋煥德童蒙敎官李周斌相換義州府尹李祖承廣州府尹沈晉賢竝單付
정조 15년
傳于李敏采曰廣尹灣尹皆令明日辭朝
정조 15년
洪明浩啓曰新除授同副承旨徐榮輔卽爲牌招何如傳曰更思職務相妨望筒勿施前望單子入之待下批牌招察任
정조 15년
承旨前望單子入之李義鳳落點
정조 15년
傳于申耆曰當初犯罪非堂上卽郞廳也當初處分非綿品也卽米條也堂上雖收敍僚郞雖區別渠罪渠當知之何可以同罪未敍言乎然有行未行之別亦由於甘入奸吏袖中而不知恥者該堂敍用之後渠律宜減一等放逐罪人趙瑗放送雖於收敍之後更勿擬字牧之任以懲此輩不畏法之習
정조 15년
李敏采啓曰近來笩薦之無一人爲之者寧有如許事面今薦嚴飭食前內一竝薦擧雖一人不爲該房取來薦記當該備堂爲先罷職仍下義禁府推考事命下矣取見義州府尹廣州府尹薦記則行判敦寧府事李命植議政府左參贊金華鎭不爲薦擧依下敎罷職傳旨及禁推傳旨捧入之意敢啓傳曰輔國判書例不得推考而緘辭亦不照律至於禁推須有微稟待別般特敎然後對吏向於重臣具允鈺推考傳旨亦有下敎則不爲微稟經捧傳旨承旨推考兩重臣事容有可說兩度傳旨竝勿施
정조 15년
以漢城府啓目朝官年八十士庶年九十以上者每年歲首依法典陞資事傳于李思祚曰依允爲旀其中百歲老人段超付崇政階樞銜口傳擬入已經樞銜者勿論諸道狀本中如有過百歲者今番皆依此例施行事分付吏曹爲旀歲饌則百歲以上依外方例加給事分付戶曹定式擧行爲良如敎
정조 15년
趙鎭宅以弘文館言啓曰本館上番校理臣尹光普以社稷祈穀大祭祭官今日議政府肄儀晝仕出去之意敢啓傳曰知道
정조 15년
趙鎭宅以吏曹言啓曰今此社稷祈穀大祭親享肄儀時盥洗位兵曹佐郞李福休旣呈擧案不爲來待莫重肄儀以致闕員事體所在誠極駭然兵曹佐郞李福休請令該府拿問處之其代以兵曹佐郞李邦仁塡差之意敢啓傳曰知道
정조 15년
以李福休囚單子傳于李敏采曰付過放送
정조 15년
李思祚以戶曹言啓曰今番各陵園追奉審執頉祭器改造與修補之役今纔完畢而臣鼎鎭進詣工曹卓上所排器皿一一詳細奉審則鐵品製樣精備無欠故區別封裹出給當陵園守僕使之着實陪往其他行用器皿之新造與添鐵改備件一體堅封輸送修改各種別單書入而此外追後報來不行正朝祭享陵寢祭器亦當次次修改從後輸送之意敢啓傳曰知道當於正朝祭享時使之奉審果無欠改備乎
정조 15년
趙鎭宅以景慕宮都提調言啓曰本宮御覽植木帖子每四季朔修整以入矣今季朔則別無生枯之可以修整者御覽植木帖子姑不請出之意敢啓傳曰知道
정조 15년
申耆以司僕寺言啓曰分養馬有頉各邑守令每於歲末錄啓請罪自是法典故今年所納分養馬有頉各營邑守令現告成冊十月內上送之意移文八道監營矣七道則齊到而至於關西屢次促關尙不修來致使莫重文書限內不得修啓揆以事體誠極未安平安監司洪良浩爲先推考警責諸道錄啓待關西現告成冊來到一體修啓何如傳曰允
정조 15년
申耆以兵曹言啓曰前因宣薦內禁衛額外內禁衛騎芻三次更試草記批旨內毋論一二次入格連三次無分其才技之五十步百步可知年限依專經講例年三十七歲以下內禁衛額外等更限五朔趁臘旬後待令判堂與別將眼同試取而連三次馳試依今番規矩爲之無分者當別樣嚴處以此分付俾各肄習渠輩亦兩班子若孫若弟若姪若壻若外裔則倦文厭筆旣從事於弓馬而射不中的騎不中芻渠輩眞所謂無用物也萬一不勤肄習當降充訓局保軍之役勿齒班族令別將嚴飭分付可也事命下矣臣與別將臣李明運眼同試取後姓名矢數別單書入而其中兪範柱以都監哨官銅龍門入直邊擎仁等三十四人俱以在外不爲待令其實故之有無雖未可知曾自本曹發關各該道使之知委起送則無端不爲上來極爲可駭更爲發關査問捉來嚴治之意敢啓傳曰知道文武何異乎此試無異於今番泮製初試四矢以上卿與別將明日更爲試取二中以上別單書入而初試無分之類降保一款亦依批旨擧行降保卽訓局流來古法以渠輩怠慢猶屬寬典以此分付在外無端不爲上來者所爲可駭査問該道衆所共知實病及篤老侍下者勿論其餘捉來嚴棍所當降保而遠人異於京人十分參酌在畿內者降保其餘加棍放送可也
정조 15년
申耆以兵曹言啓曰依下敎水原中軍李運昌下直遲滯委折拿入査問則所供內矣身歷辭之際自致遲滯今日始爲下直慢忽之罪萬戮猶輕下敎內辭意萬萬震懍不知所達惶恐遲晩云矣中軍歷辭本非多處而今於特敎嚴問之下乃敢以歷辭等說漫漶納供究罪狀尤極痛惡所當嚴處而旣有査問委折之命爲先捧供以入之意敢啓傳曰分揀放送嚴飭斯速赴任可也
정조 15년
申耆以訓鍊都監言啓曰本局諸將官自今年正月至十二月射講居首人依例別單書入之意敢啓傳曰知道
정조 15년
申耆以禁衛營言啓曰本營諸將官今年射講居首人依例別單書入之意敢啓傳曰知道
정조 15년
申耆以御營廳言啓曰本廳諸將官今年射講居首人別單書入之意敢啓傳曰知道
정조 15년
李敏采以刑曹言啓曰祭官塡差多不致意下吏定配次令攸司爲先嚴囚事命下矣當該祭享色書吏孫德成嚴囚之意敢啓傳曰姑爲放送
정조 15년
李敏采以義禁府言啓曰前金川郡守趙祥逵前積城縣監洪尙德拿處事傳旨啓下矣趙祥逵洪尙德俱在任所云依例發遣府羅將拿來何如傳曰待待命拿囚
정조 15년
李敏采以義禁府言啓曰京畿楊州牧放逐罪人趙瑗放送事命下矣趙瑗卽爲放送事分付該道道臣之意敢啓傳曰知道
정조 15년
以訓鍊都監入直將官落點單子傳于申耆曰縣頉把摠改差差出
정조 15년
趙鎭宅以義禁府言啓曰白峙前僉使高時翼拿處事傳旨啓下矣高時翼時在任所云依例發遣府羅將交代後拿來何如傳曰待待命拿囚
정조 15년
辛亥十二月二十七日巳時上御誠正閣右副承旨同副承旨入侍時右副承旨李思祚同副承旨趙鎭宅假注書鄭尙愚記注官金良倜承膺祚以次進伏訖上命讀公事書判付訖上曰注書出去祭報府持入可也賤臣承命出回奏曰姑未修正云矣上曰承旨出去催促可也上曰陞試已畢云乎鎭宅曰今日間當畢云矣上曰明日卽齋日今日內出榜修啓目以入之意分付成均館可也仍命退承史以次退出
정조 15년
行都承旨洪明浩齋直左承旨李敏采齋宿右承旨李義鳳齋宿左副承旨申耆齋直右副承旨李思祚齋宿同副承旨趙鎭宅齋宿注書李海淸病一員未差假注書金履載齋直沈能迪齋宿事變假注書任㸁仕
정조 15년
以香室社稷祈穀大祭受押單子傳于趙鎭宅曰明日出宮時親押
정조 15년
傳于申耆曰明日出宮門路以協陽門爲之
정조 15년
傳于李義鳳曰廣州府尹留待
정조 15년
傳于趙鎭宅曰廣州府尹入侍
정조 15년
廣州府尹沈晉賢下直長弓一張長箭一部片箭一部筒兒一箇賜給
정조 15년
洪明浩啓曰卽伏見京畿監司徐鼎修狀啓則以水原中軍李運昌塡差於顯隆園正朝祭執事預差所當除拜之後卽卽下去而昨日飭敎之下始爲下直揆以事體萬萬駭然所當重勘而本院請推之外無他可施之罰何以爲之敢稟傳曰豈有如許無狀之人乎爲先汰去拿問處之預差隣近邑守令爲之事分付
정조 15년
假注書鄭尙愚差祭代以沈能迪爲假注書
정조 15년
議政府吏曹同議抄選童蒙敎官李城輔
정조 15년
傳于洪明浩曰經筵官抄選在昔盛時其例甚罕至於白徒尤難遽議不但其選至重而然官方本自如此此意已有下敎至於經行薦擧之式當之者處義猶不若經筵官之難進而觀科從宦皆無拘礙試外試內亦足爲實政其所薦擧者多寡亦無一定之式今番則留心經學或修飭行誼之士不必求備雖有一能擧爾所知各薦一二人事令時原任大臣吏曹弘文館堂上知悉
정조 15년
傳于申耆曰景慕宮提調韓光會許遞令該曹口傳差出
정조 15년
吏曹口傳政事以李秉模爲景慕宮提調
정조 15년
傳于李敏采曰依昨年例歲前歲後各三日藏牌事分付法司
정조 15년
趙鎭宅以禮曹言啓曰顯陵令尹五榮懿陵差祭參奉申夔相惠陵差祭思陵令李厚燾穆陵差祭參奉鄭運耆徽陵差祭康陵令李禾泰陵差祭參奉金壽祖全羅道長城地在外恭陵令洪留浩順陵差祭參奉高時良昌平地在外矣顯陵之於惠陵恭陵之於順陵康陵之於泰陵俱是一局之內自當往來入直第思陵之於徽陵穆陵相距將爲十里而兩官俱爲差祭則將不免闕直之患分付吏曹兩官中一員使之變通祭官何如傳曰思陵兩官之俱爲差祭該堂事極是不察從重推考入番官一員之代卽令塡差可也
정조 15년
申耆以兵曹言啓曰再明日社稷擧動時本曹堂上守宮及侍衛當爲備員而參議尹東晩參知沈煥之俱爲差祭無以備員令政院稟旨變通仍令該曹以在京無故人口傳差出何如傳曰竝許遞令該曹口傳差出可也
정조 15년
吏曹口傳政事以安廷鉉爲兵曹參議金載翼爲兵曹參知
정조 15년
申耆以兵曹言啓曰昨日宣薦內禁衛額外內禁衛騎芻三次無分人出身柳光濂李熙源尹益儉申宅鎬金時弼李應會權顯中金㝡煐崔華男閑良蔡大永權聖彦許溶申德顯李潤厦李殷常等竝爲捉來謹以傳敎內辭意一一曉諭後移送訓局降定保軍之意敢啓傳曰知道
정조 15년
申耆以兵曹言啓曰依下敎昨日宣薦內禁衛額外內禁衛試取四矢以上十一人臣與別將臣李明運騎芻一次眼同更試於南別營後二中人別單書入之意敢啓傳曰知道
정조 15년
申耆以壯勇營言啓曰今十二月二十九日三十日年終放炮時次知將官及將校別破陣火箭軍姓名器械數爻別單書入之意敢啓傳曰知道
정조 15년
申耆以壯勇營言啓曰來壬子正月當本營左司屬京畿水原一哨軍兵逢點實數一百二十七名今已點閱整齊今十二月二十八日本營立番舊軍放送之意敢啓傳曰知道
정조 15년
申耆以訓鍊都監言啓曰謹依兵曹草記批旨宣薦內禁衛試射時初試無分內禁衛柳光濂李熙源額外出身尹益儉申宅鎬金時弼李應會權顯中金㝡煐崔華男閑良蔡大永權聖彦許溶申德顯李潤殷李殷常竝降定保人之意敢啓傳曰知道
정조 15년
申耆以訓鍊都監言啓曰今十二月二十九日景慕宮展拜時因兵曹節目銅龍門軍三十名除出把摠李琦鉉哨官具綱率領挾輦侍衛銅龍門軍五十名哨官朴致儉率領出付排立當次營門還宮後還入直所而竝待標信擧行之意敢啓傳曰知道
정조 15년
申耆以御營廳言啓曰今十二月二十九日景慕宮展拜時依兵曹節目集春營入直軍五十名新營入直千摠鄭殷誠領付于禁衛營都領陣該入直哨官鄭臣弼率該哨標下軍七名仍爲入直東營入直軍三十名除出該入直把摠李在淵率領宮大門外把守而竝待標信出用解嚴後各還本處入直之意敢啓傳曰知道
정조 15년
李敏采以義禁府言啓曰前水原中軍李運昌拿問處之事傳旨啓下矣李運昌時在任所云依例發遣府書吏拿來何如傳曰待待命拿囚
정조 15년
十二月二十八日辰時上御誠正閣同副承旨與廣州府尹入侍時同副承旨趙鎭宅假注書金履載記注官金良倜承膺祚廣州府尹沈晉賢以次進伏訖上敎晉賢曰爾在秋曹時歲末禁屠果能嚴飭乎晉賢曰下吏處以申禁之意縷縷嚴飭而聞諸民間以爲京司牛禁甚嚴自鄕上來之牛直頓低多未售而歸云矣上曰廣州是畿輔重地爾其努力善做可也命鎭宅讀別諭晉賢退伏聽別諭訖上命鎭宅書傳敎曰明日由逌瞻門展拜該房知悉又命書傳敎曰再明日詣社壇祈穀齋所時適値除夕出宮當於午前後爲之三嚴單嚴百官晩食後來會隨駕軍兵皆令食後聚會事分付命退諸臣以次退出
정조 15년
十二月二十八日午時上御重熙堂都承旨入侍時都承旨洪明浩假注書金履載記注官金良倜承膺祚校理申獻朝以次進伏訖上敎獻朝曰儒生科作印給事歲前可以了畢否獻朝曰晝宵董飭以爲歲前訖功之計矣上曰內入件雖過歲後未晩頒賜件先爲粧冊可也明浩曰明日親押處所以何處爲之乎上曰當於仁政殿月臺爲之以此分付可也上敎明浩曰尹永僖官敎自兵曹果卽下送與否卿其知入可也命退諸臣以次退出
정조 15년
行都承旨洪明浩齋直左承旨李敏采齋宿右承旨李義鳳齋宿左副承旨申耆齋直右副承旨李思祚齋宿同副承旨趙鎭宅齋宿注書李海淸病一員未差假注書金履載齊宿沈能迪齊直事變假注書任㸁仕
정조 15년
上詣景慕宮入齋室後內閣政院玉堂藥房口傳問安答曰知道展拜罷後內閣政院玉堂藥房口傳問安答曰知道還宮後內閣政院玉堂藥房口傳問安答曰知道
정조 15년
申耆啓曰明日大駕詣社稷入齋室後王大妃殿惠慶宮問安何承旨進去乎敢稟傳曰右承旨進去
정조 15년
傳于洪明浩曰明日出宮門路以萬安門爲之
정조 15년
傳于申耆曰時囚先放送後草記
정조 15년
傳于李敏采曰發遣吏郞諸執事淸齋與否摘奸以來
정조 15년
吏批口傳政事以申應顯爲分內醫提調
정조 15년
以吏曹百歲老人加資下批單子傳于洪明浩曰業武二人先付嘉善
정조 15년
兵批口傳政事以廉時載金稀白崔尙平李聖才爲同知以宋彙敏嚴思勉爲副司正
정조 15년
以黃海監司李敬一啓本修身篤學人姓名開坐事傳于洪明浩曰監役參奉敎官中準仕人作窠令該曹口傳擬入
정조 15년
吏批口傳政事以李炯爲寧陵參奉以李豐林爲長陵參奉
정조 15년
以平安監司洪良浩狀啓學識行誼人成單子上送事傳于洪明浩曰平壤前參奉康逵年七十八朔州參奉崔奎顯年六十八云奎顯姑未滿懸車之年筋力如可强待春和給馬上送後令該曹草記則卽當召見而五世同居行誼純篤素稱一道之許可誠如狀辭則其人之不草草可知亦必有所著之可觀卿其推索封進至於逵八十老儒難以强令上送此則卿量宜可以上送則上送不然只以所著經義禮說封進事回諭
정조 15년
以平安監司洪良浩狀啓有旨祗受事傳于申耆曰徒法不能自行徒言豈驗自效乎觀此狀辭鋪張之文詞固燦然對揚之實效亦果然乎若使文詞勝於實效則是卿欺朝廷卿寧忍爲此乎又或不然則道內之宿弊夬祛民生樂業而入境有刮目之可觀乎大抵他邑姑無論雖以私賑之數邑言之已聞有不堪任者乎且聞本道若而邑差定任鄕統率掌內使民不得之他筵臣或言其處事之便當云此亦有不必然者撫摩或失其宜徒事拘縶之政則唉彼無告者上不得飛昇下不得逃潛困於催科迫於飢寒將不免塡壑於這裏逖矣千里之外朝廷無以照燭則年前流民刷還之擧適足爲厲政中夜思惟直欲明發卿若念此宵旰之憂勞雖欲晷刻放忽得乎賑邑之關心若此則外此諸邑之無摸捉處依舊而如前不難知也大抵西土列邑一年二年次次大更張大懲創使守宰慴戢然後庶弛西顧之思此狀啓還下送仍令布諭各邑卿其知悉事回諭
정조 15년
以江原監司尹師國狀啓蔚珍士人尹思進窮經著述成別單上送事傳于洪明浩曰蔚珍士人尹思進其學行如是篤實云爾則可謂一鄕之善士十室之忠信而刺史不能擧朝廷不聞名姓年今爲八十雖招而徠之不可責之以筋力至於借以一命之銜上來過限便令該曹草記遞改又豈有如許不誠之擧乎其人未見則求其所存於言語文字之間是或爲一分實事所著庸學註解河洛圖說卿其推索封進事回諭若其筋力足可登程欲一見之此則非强迫之事卿其問之具由狀聞事回諭
정조 15년
趙鎭宅以吏曹言啓曰今此社稷祈穀大祭親行敎是時奠幣爵酒官前參知沈煥之貞陵正朝祭獻官前參議尹東晩塡差而時無職名令該曹口傳付軍職何如傳曰允莫重享禮爵酒官不可不以實參議爲之時任參議未參誓戒肄儀許遞前參議仍任可也
정조 15년
兵批口傳政事以尹東晩爲副司直
정조 15년
申耆以兵曹言啓曰來壬子年各司頒給信漢符別單修整以入之意敢啓傳曰知道
정조 15년
以禁衛營隨駕軍單子傳于申耆曰弘化門入直軍一哨亦爲出用於隨駕而還宮前則以壯勇營鄕軍弘化門代直事分付
정조 15년
申耆以壯勇營言啓曰禁衛營隨駕單子傳曰弘化門入直軍一哨亦爲出用於隨駕而還宮前則以壯勇營鄕軍弘化門代直事分付事命下矣明日本營鄕軍一哨該將領率領待標信與禁衛軍替代入直還宮後亦爲待標信還入直之意敢啓傳曰知道
정조 15년
申耆以訓鍊都監言啓曰今十二月二十九日三十日年終放砲時次知將官將校姓名及兼別破陣等容貌年歲器械數爻竝別單書入之意敢啓傳曰知道
정조 15년
申耆以訓鍊都監言啓曰今十二月三十日社稷擧動時因兵曹節目金虎門軍六十五名銅龍門軍六十五名南營馬兵四十五名廣智營軍四十名北營標下軍三十五名各其將官率領赴陣還宮後各還直所而竝待標信擧行廣智營軍四十名出用則當夜宮墻外巡邏無以分排依例以附近營守直軍推移行巡之意敢啓傳曰知道
정조 15년
申耆以御營廳言啓曰今十二月三十日社稷擧動時東營集春營入直軍各留十名餘皆出用矣當夜宮墻外巡邏以十名軍勢難分排新營入直步軍中四十名依例除標信除出各二十名式添入於東營集春營使之合力警巡之意敢啓傳曰知道
정조 15년
申耆以御營廳言啓曰今十二月三十日社稷擧動時依兵曹節目東營集春營入直軍一哨內營直各留十名實八十八名騎士二十五人內營直二人除實二十三人竝待標信出用新營入直京標下軍二十四名除出各該將官領赴于訓鍊都監都領陣東營則哨官鄭魯誠姑爲代直而還宮後各還本處入直之意敢啓傳曰知道
정조 15년
十二月二十九日辰時上詣景慕宮擧動親押入侍時行都承旨洪明浩左承旨李敏采右承旨李義鳳左副承旨申耆右副承旨李思祚同副承旨趙鎭宅假注書金履載沈能迪記注官金良倜承膺祚檢校直提學朴祐源檢校直閣李晩秀徐榮輔以次隨駕上具翼善冠衮龍袍出御便殿鎭宅奉入香祝上顧兵判李秉模曰香祝奉入之時堂下侍衛無鞠躬之節寧有如許紀綱乎卿其出往閤外一竝拿入査奏可也秉模承命出還奏曰不爲祗迎者竝拿入傳下敎矣上命書傳敎曰香祝奉詣時不爲鞠躬當該堂下侍衛竝事過後拿處出榻敎鎭宅跪進香祝上降榻親押罷後仍乘輿出協陽門由弘化門入逌瞻門詣齋室門外降輿敎曰承史及堂上侍衛回入正門其餘堂下侍衛竝留待此處而兵判亦勿改服留此可也上入齋室少頃上出詣板位行展拜禮入廟內奉審訖還詣齋室藥房內閣政院玉堂問安答曰知道上出齋室乘輿到逌瞻門敎明浩曰宮司進前令黃基厚奉事具忠元參奉金世根以次進前上詢職姓名敎曰當令守僕宣爾歲饌矣基厚等退出上由弘化門入永淸門還內諸臣問安後以次退出
정조 15년
行都承旨洪明浩隨駕直左承旨李敏采隨駕宿右承旨李義鳳隨駕直左副承旨申耆隨駕宿右副承旨李思祚隨駕宿同副承旨趙鎭宅隨駕宿注書李海淸病一員未差假注書金履載隨駕直沈能迪隨駕宿事變假注書任㸁守宮直
정조 15년
申耆啓曰備邊司郞廳來言今日賓廳日次而親祭齋戒相値不得來會云矣敢啓傳曰知道
정조 15년
傳于趙鎭宅曰禮房承旨馳詣宗廟永禧殿景慕宮奉審摘奸以來
정조 15년
申耆啓曰左邊捕盜大將趙圭鎭以懿陵獻官今方受香出去矣所受命召及大將牌傳令牌來請還納何以爲之敢稟傳曰仍佩往來他大將兼察牌招聽傳敎
정조 15년
趙鎭宅啓曰禮貌官來言百官稟旨就次傳曰知道
정조 15년
以全羅右水使卞至健狀啓今月二十一日加里浦僉使尹永僖到防事傳于申耆曰與共去就曾已設言其在信令之意豈可仍置於妥帖之後前待敎沈象奎前檢閱洪樂游徐有聞竝敍用洪樂游徐有聞與鰲樹察訪李重蓮令該曹口傳還付翰林在京者爲先牌招入直
정조 15년
吏曹口傳政事檢閱三單李重蓮洪樂游徐有聞
정조 15년
趙鎭宅以成均館言啓曰每年歲末圓點準點人別單書入事曾已定式矣依定式圓點準點儒生別單書入之意敢啓傳曰知道
정조 15년
李思祚以戶曹言啓曰今年內貧寒宗室子女婚扶助數依定式別單書入之意敢啓傳曰知道
정조 15년
申耆以禁衛營言啓曰今日擧動時西營入直鄕軍四十名內三十五名出用矣餘數不多宮墻外當夜巡邏勢難分排出番鄕軍二十名添入使之警巡之意敢啓傳曰知道
정조 15년
李敏采以義禁府言啓曰時囚先放送後草記事命下矣時囚罪人洪尙德放送之意敢啓傳曰知道
정조 15년
吏曹口傳政事副司直吳載純徐浩修
정조 15년
十二月三十日午時上詣社稷祈穀大祭擧動入侍時行都承旨洪明浩左承旨李敏采右承旨李義鳳左副承旨申耆右副承旨李思祚同副承旨趙鎭宅假注書金履載沈能迪記注官金良倜承膺祚檢校直閣李晩秀徐榮輔以次隨駕上具遠遊冠絳紗袍乘輿出萬安門至仁政門外降輿乘輦命應製入格儒生進前儒生以次進伏上命晩秀榮輔各給科作刊印冊子一件及歲饌標紙上敎耆曰每儒生五人使院隷一名出給歲饌入格中有故不參者自成均館出給其家可也仍命儒生退出大駕進發到校洞前路命書傳敎曰路傍見其孫飭亦施前判書吳載純敍用不可一敍一否前判書徐浩修亦爲敍用仍令該曹口傳付軍職出駕前下敎詣社稷大門外降輦乘輿入大門敎耆曰當卽行省牲省器諸執事皆令就位可也至神門外降輿步詣壇內奉審詣省器位省器詣省牲位敎鎭宅曰日勢差晩尺量只行豕一羊一可也省牲訖上還御齋室敎曰王大妃殿惠慶宮問安時右承旨進去兼行除夕問安可也上敎耆曰百官旣已齊會問安後罷歸事分付上曰坡州牧使入來乎耆曰聞已入來矣上曰外邑守宰豈可進參於東班乎明日則參於西班之意出傳可也上命耆曰東神門南神門外雜人令兵判分付兵郞嚴禁兵郞若以差祭不足言于大臣使備邊郞代爲禁喧可也耆出傳命書傳敎曰明日卽月正元日也社壇祈穀禮成後待日出詣太廟行春展謁以此分付該曹又命書傳敎曰自今日至初三日夜禁弛禁上曰坐閤承旨幾人乎敏采曰只臣一人他承宣則適皆少退矣上曰申飭皆令入來賤臣承命出傳上曰翰林牌去來都承旨出去催促日暮時至耆奏懸燈取稟上曰知道上曰廟大門仍留事分付耆曰廟大門仍留事旣有下敎矣標信何以爲之乎上曰令宣傳官持標信留門可也明浩曰明日王大妃殿惠慶宮朝門安時何承旨進去乎上曰右承旨進去上曰春享大祭時奉俎官以注書及抄啓文臣塡差事分付該曹行祭時至上具冕服詣壇內就板位行四拜禮詣盥洗位盥洗訖詣國社神位前三上香獻幣奠爵次詣后土氏國稷后稷氏神位前三上香獻幣奠爵如上儀降復位仍行初獻禮降復位亞獻官左議政蔡濟恭終獻官昌城尉黃仁點行亞獻終獻禮訖上行四拜禮撤籩豆又行四拜禮詣望燎位通禮跪告禮畢命百官諸執事行禮後撤神位百官行禮訖敎耆等率諸執事奉安神位詣神位閣前祗迎上敎明浩曰卿進去神壇籩豆鋪陳看審精撤後來奏可也仍還詣齋室承史以次侍立
정조 16년
行都承旨洪明浩坐左承旨李敏采坐右承旨李義鳳坐左副承旨申耆坐右副承旨李思祚坐直同副承旨趙鎭宅坐直注書李海淸病一員未差假注書金履載仕沈能迪仕直事變假注書任㸁仕
정조 16년
親祭罷後內閣政院玉堂藥房朝廷二品以上六曹堂上兩司長官口傳問安答曰知道內閣政院玉堂藥房朝廷二品以上六曹堂上兩司長官經宿問安答曰知道內閣政院玉堂藥房朝廷二品以上六曹堂上兩司長官單子問安答曰知道王大妃殿惠慶宮遣承旨問安答曰知道
정조 16년
大駕詣宗廟入齋室後內閣政院玉堂藥房口傳問安答曰知道還宮後內閣政院玉堂藥房口傳問安答曰知道王大妃殿惠慶宮中宮殿元子宮內閣政院玉堂藥房朝廷六曹堂上兩司長官單子問安答曰知道
정조 16년
李義鳳啓曰臣以王大妃殿惠慶宮問安進去下直之意敢啓傳曰知道
정조 16년
傳于洪明浩曰左承旨入侍
정조 16년
以兵曹朝廷問安時殿門排立單子傳于趙鎭宅曰明日朝廷問安勿爲之
정조 16년
洪明浩啓曰右副承旨李思祚卽爲牌招入直何如傳曰允
정조 16년
兵曹啓目今正月初五日仁政門親臨百官朝參何如啓依所啓施行爲良如敎
정조 16년
趙鎭宅以禮曹言啓曰永禧殿展謁非酌獻禮年次則每年歲首太廟展謁時一體展謁事曾有定式矣今番則何以爲之敢稟傳曰以旬前各日擇入
정조 16년
趙鎭宅以禮曹言啓曰景慕宮展拜每於孟春孟秋取稟事定式矣今番展拜吉日以何間推擇乎敢稟傳曰以旬前各日擇入
정조 16년
趙鎭宅以禮曹言啓曰每年親耕歲首以稟事曾已定式矣來二月二十四日先農祭親行及親耕等節何以爲之乎敢稟傳曰夙齋虔誠今日祈穀于社壇自今至西成之日無非默祝於方寸之時豈有間於親耕之爲不爲乎今年只行先農祭可也
정조 16년
趙鎭宅以禮曹言啓曰今此正朝陳賀諸道所封箋文中慶尙右水使李潤慶京畿水使李潤彬永宗防禦使吳毅常以應封官兼別軍職故各爲封箋矣一體看審捧入之意敢啓傳曰知道
정조 16년
趙鎭宅以禮曹言啓曰製述文臣年滿五十一歲人員專經文臣年滿四十一歲人員竝依例減下後別單後書入而御覽官案亦爲改修整以入之意敢啓傳曰知道
정조 16년
申耆以賑恤廳言啓曰今年內貧寒宗室子女葬時顧恤數別單書入之意敢啓傳曰知道
정조 16년
洪明浩以備邊司言啓曰貢市堂上有闕代兵曹判書李秉模還差使之察任何如傳曰允
정조 16년
申耆以兵曹言啓曰依下敎隨駕禁軍及駕後禁軍武藝別監內吹兼內吹標下軍兵近仗軍士等處設粥以饋之意敢啓傳曰知道
정조 16년
申耆以壯勇營言啓曰依下敎本營隨駕將校軍兵等處設粥以饋之意敢啓傳曰知道
정조 16년
申耆以訓鍊都監言啓曰依下敎隨駕將校軍兵等處設粥分饋之意敢啓傳曰知道
정조 16년
申耆以禁衛營言啓曰依下敎隨駕本營槍釰軍等處設粥分饋之意敢啓傳曰知道
정조 16년
申耆以御營廳言啓曰依下敎駕前別抄及兼內吹等處設粥分饋之意敢啓傳曰知道
정조 16년
正月初一日卯時上御齋室入侍時行都承旨洪明浩左承旨李敏采右承旨李義鳳左副承旨申耆右副承旨李思祚同副承旨趙鎭宅假注書金履載沈能迪記事官洪樂游徐有聞檢校直閣李晩秀徐榮輔以次侍立上命書傳敎曰月正元朝維日上辛祗詣社壇行祈穀大享上辛在元朝親將亨禮卽初行之擧也大有之祝屢豐之願何歲不然而是歲是日是祝是願尤有倍於常年大抵穡事之有秋專係農政之勸課咨爾諸道方伯居留之臣若以元朝祈穀之予心爲心則雖欲一毫泛忽得乎跬步念念於玆食息念念於玆念念玆在玆以副予申諭之至意事下諭八道道臣兩都留守又命書判付訖上曰侍從臣父年滿加資者爲幾人乎耆曰洪秀輔金履信二人而金履信則以其子之當銓不欲下批云矣上曰此外亦當有之承宣出去知入可也耆承命出還奏曰問於隨駕諸臣則無有云矣上命入外辦出齋室敎曰今當歲首守僕等處各給米五斗事分付戶郞上乘輿出廟大門降輿乘輦至宗廟洞口降輦所降輦乘輿入大門降輿入齋室具冕服入殿門就板位行四拜禮入殿內奉審訖由北神門詣永寧殿就板位行四拜禮訖殿司鄭東簡進前奏曰列聖朝寶冊三年每一次奉審至十年則十三室寶冊盡爲奉審今年爲三年當次故敢此仰達矣上曰今年旣爲當次則當奉審戶禮堂入侍賤臣承命出與戶曹判書趙鼎鎭禮曹判書鄭好仁偕入進前上詣殿內奉審敎榮輔開欌自第一室至十三室寶冊竝奉番訖出殿門上曰大臣入侍左議政蔡濟恭進前上曰十三室寶冊盡爲奉審矣濟恭曰離次經宿侵曉勞動聖體若何上曰一樣矣卿則筋力比前更勝誠亦異矣上乘輿還詣齋室少頃改服出乘輿命殿司進前令鄭東簡直長沈養之奉事黃道元以次進前上曰當下歲饌於爾等矣彼後立者誰也道元奏職姓名上曰誰家之人乎東簡曰故相黃翼成公喜之後孫矣命退大駕出廟大門至乘輦所降輿乘輦至鍾閣前路上曰貢市堂上率貢市人待令出駕前下敎耆曰貢市堂上姑未差出矣上曰兵曹判書李秉模貢市堂上差下出駕前下敎上曰當親臨軍兵犒饋以此知悉大駕詣敦化門命各邑戶長行禮訖上敎曰前者元朝動駕時則亦有戶長招見之例故今日招見爾等如有邑弊之可言者爾其無隱悉陳可也敎義鳳曰承旨出傳下敎捧所懷來奏可也乃命退上曰貢市堂上入侍秉模率貢市人進前上命詢瘼仍捧原情後退出義鳳還奏曰臣依下敎招問邑瘼則皆無所達之辭云矣上命耆出標信解嚴降輦乘輿入敦化門由仁政門詣萬安門降輿入小次上曰眞殿行禮時大臣閣臣二品以上行禮出榻敎上詣眞殿就板位行四拜禮入殿內行茶禮降復位行四拜禮百官以次行禮訖上還詣小次諸臣以次退出